സാമ്ബത്തിക തര്ക്കം: വീടുകള്ക്ക് നേരെ പെട്രോള് ബോംബ് ആക്രമണം പേരാമ്ബ്ര: വിദേശത്തു നിന്നുള്ള സാമ്ബത്തിക തര്ക്കത്തെ തുടര്ന്ന് മുളിയങ്ങലിലും കായണ്ണയിലും വീടുകള്ക്ക് നേരെ ആക്രമണം. മുളിയങ്ങല് നടുക്കണ്ടി ആഫിസിന്െറ വീടിനു നേരെ വെളളിയാഴ്ച്ച പുലര്ച്ചെ പെട്രോള് ബോംബെറിഞ്ഞ് കേടുപാടുകള് വരുത്തി. വീടിന്െറ ചുമരുകള്ക്ക് കേടുപാടുകള് പറ്റിയിട്ടുണ്ട്. മുന്വശത്തെ വരാന്തയില് സൂക്ഷിച്ചിരുന്ന രണ്ട് കസേരകള് കത്തിനശിക്കുകയും ചെയ്തു. തീ അണക്കാന് ശ്രമിക്കവേ മുകള് നിലയില് നിന്നും വീണ് ആസിഫിന്റെ സഹോദരന് മുര്ഷിദിന് 29 പരുക്കേറ്റു. രണ്ട് കാലുകര്ക്കും പ്ലാസ്റ്ററിട്ടിട്ടുണ്ട്.പേരാമ്ബ്ര പൊലിസ് സ്ഥലം സന്ദര്ശിച്ച് അന്വേഷണം തുടങ്ങി. വടകരയില് നിന്ന് ബോംബ് സ്ക്വാഡ് എത്തി സ്ഥലത്ത് പരിശോധന നടത്തി. കായണ്ണ ഗ്രാമ പഞ്ചായത്തംഗം മുതിരക്കാലയില് പി.സി. ബഷീറിന്െറ വീട്ടില് കയറി വ്യാഴാഴ്ച്ച രാത്രി ഒരു സംഘമാളുകള് അക്രമം നടത്തിയിരുന്നു. ഈ കേസിലെ പ്രതിയാണ് ആസിഫ്. ഇരു സംഘങ്ങള് തമ്മിലുള്ള സാമ്ബത്തിക ഇടപാടുകളും തര്ക്കങ്ങളും വീടാക്രമിക്കുന്നതു വരെ എത്തിയിരിക്കുകയാണ്. അര്ദ്ധരാത്രിയിലുള്ള ഈ ആക്രമണങ്ങള് അമര്ച്ച ചെയ്യാന് പൊലീസ് കര്ശന നടപടി സ്വീകരിക്കണമെന്നാണ് നാട്ടുകാര് ആവശ്യപ്പെടുന്നത്.